**Ca murmurul de apă lină**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca murmurul de apă lină

Ca murmurul de apă lină

Al unui izvoraş curgând,

Astfel e Dragostea Divină

Din lumea cerului senină,

Cu jarul Ei de foc arzând.

Cum curge-n şipot la vale

Spălând pietrişul întâlnit,

La fel şi Dragostea în cale

În imnuri sacre-n osanale

Spală pe-acel ce a greşit.

În susurul blând şi subţire

Ea poartă dorul cel curat,

Şi duce veşnica amintire

Prin mii de râuri de iubire

A rănilor, ce Le-a purtat.

În Ghetsimani şi judecată,

Şi pân-la muntele Calvar,

S-a aplecat osândei dată

Şi a băut sorbind-o toată

Golindu-Şi paharul amar.

Şi-n toată sfânta veşnicie

Va fi de-apururi cercetată,

Ca cea mai bună mărturie

Ce-a adus lumii armonie

Prin lupta dusă şi purtată.

Totuşi, Ea nu se va sfârşi

Prin cercetări în studiul ei,

În timp ce oamenii-or trăi

Şi-n Ea mereu vor investi

Mărind puterea Dragostei.

Prin tot sublimul Univers

Cu zeci de mii de Galaxii,

Va străluci dorul neşters

Pururea, în eternu-i mers

Al Dragostei, din veşnicii.

Flavius Laurian Duverna